Ritratt: Facebook - Keith Cassar Jackson  Awguri lil Keith Cassar Jackson hekk kif għadu kif sar missier. L-attur li naraw fis-sensiela F'Ġieħ L-Imħabba fuq TVM għamel l-aħbar uffiċjali fuq il-midja soċjali. Hu u t-tfajla tiegħu Charlene Law semmew lit-tifel Eli. Bħala familja, it-twelid ta' Eli jfisser il-ħames wild. Dan għaliex Keith għandu tliet ulied oħra, Mikaya (12-il sena), Zaylin (10 snin) u Zanaya (8 snin) filwaqt li Charlene għandha lil Ethan. Eli huwa l-ewwel wild għal Keith u lil Charlene bħala koppja. Fil-messaġġ tiegħ Keith iddeskriva lil Charlene bħala l-mara li kien qed ifittex. Ritratt: Muntaġġ – Facebook: Keith Cassar Jackson "Fl-aħħar sibtek. Mill-ġdid dawwatli ħajti. Grazzi minn qalbi talli ġibt lil Eli f'din id-dinja b'saħħtu u mingħajr periklu. Kburi li għandi lilek f'ħajti u talli flimkien ħloqna tifel sabiħ bħal Eli," kompla jikteb Keith, li forsi ħafna mhux jagħrufuh iżda meta kien iżgħar kien ukoll fost il-parteċipanti tal-programm L-Isfida. Keith Cassar Jackson ma' Claudette Buttigieg fi żmien L-Isfida Nawguraw l-isbaħ xewqat lil Keith u lil Charlene f'okkażjoni tat-twelid taċ-ċkejken Eli.